Laimas Muzykanti

**Laimas Muzykanti** ir 1995. gadā Daugavpilī dibināta folkroka grupa. To dibinājis un joprojām vada mūziķis, folklorists, dzejnieks, komponists, aranžētājs un multiinstrumentālists, sabiedriskais un kultūras darbinieks Artūrs Uškāns. Sākotnēji grupa veidota kā Daugavpils Universitātes Studentu deju ansambļa "Laima" pavadošais muzikālais sastāvs.

„Laimas Muzykantu” sākotnējais skanējums ir raksturojams kā tuvināts autentiskai folkloras mūzikai, izmantojot tautas mūzikas instrumentus un autentiskus tautas dziedājumus, kas veidoti balstoties uz folkloras ekspedīcijās vāktajiem tautas teicēju dziedājumiem un tautas muzikantu spēlēšanas manierēm. Laika gaitā muzikanti ir eksperimentējuši ar dažādiem skanējumiem, instrumentiem un neierastiem mūzikas salikumiem, piemēram, savienojot folkloru un opermūziku, elektronisko mūziku vai etnogrāfiskā ansambļa skanējumu. „Laimas Muzykanti” savā izpildījumā iekļauj dažādu pasaules valstu mūzikas skanējumus, sadarbojoties ar izpildītājiem no Lielbritānijas, Lietuvas, Baltkrievijas, kā arī popularizē latgaliešu mūzikas tradīcijas.

"Laimas Muzykanti" ir uzstājušies ar daudziem Latvijā zināmiem māksliniekiem un izpildītājiem — grupu „Iļģi”, Olgu Rajecku, Lauri Reiniku, grupu „Elpa”, Leilu Alijevu, folkloras kopu „Vilki” u.c.

## "Laimas Muzykantu" radošā darba pieredze
* 2023. gada vasarā grupa laida klajā jaunu studijas albumu "Turu buru!", kur iekļautas 12 kompozīcijas.
* 2015. gadā ziemā „Laimas Muzykanti” koncertēja Austrālijā, pavasarī ar LNT skatītāju atbalstu iekļuva TV šova „Dzintara dziesmas” finālā, vasarā izdeva jaunāko albumu „Rodi” un pārstāvēja Latviju starptautiskajā mūzikas festivālā „Sharq Taronalari” („Austrumu melodijas”), kas notika Samarkandā, Uzbekistānā, savukārt, jau rudenī grupa devās 20 gadu jubilejas koncerttūrē, uzstājoties Latvijas lielākajās koncertzālēs.
* Koncerti 55. Austrālijas Latviešu Kultūras dienu ietvaros Sidnejā, 2014. – 2015.;
* Koncerttūres, koncerti un dalība festivālos Latvijā, Lietuvā, ASV, Kanādā, Austrālijā, Turcijā, Polijā, Ungārijā, Baltkrievijā, Krievijā, Dienvidkorejā, Vācijā, Itālijā u.c., 1996. – 2015.;
* Mūzikas video „Sorgeņģeļs” (mūzikas un teksta autors, režisors Artūrs Uškāns) (LTV, 2012).
thumb|Laimas Muzykanti

## Bijušie dalībnieki

* Kristīne Kārkle-Kalniņa
* Inta Uškāne
* Valdis Rundzāns
* Edgars Skrāģis
* Elvijs Mamedovs
* Intars Mežinieks
* Inga Saldava
* Dzintra Augustova
* Māris Elksnis
* Artūrs Pribilovs
* Ieva Leone
* Jānis Kļaviņš
* Anita Zarāne
* Vitālijs Davidovskis
* Armands Ozoliņš
* Juris Čekušins
* Mareks Krūcis
* Kaspars Sležis
* Armands Kūceņš
* Gintars Andrijausks
* Daina Višķere
* Dārta Drava
* Ivars Štubis
* Tatjana Gruničeva 

## Diskogrāfija

* 2003. gads „Gonam gona” (izdevniecība „Izteiksme”) (Latvijas Mūzikas Ierakstu Gada balvas nominācija “Labākais Mūsdienu tautas mūzikas albums 2003");
* 2007. gads „Orkla Bolss” (izdevniecība „Upe”);
* 2015. gads „Rodi” (izdevniecība „Lauska”)
* 2023. gads "Turu buru!" 
* 2025. gads "Laimas Muzykanti - 30 / Zelta dziesmas"

## Dalība citos albumos

* 1999. gads „Danco Dievis” (izdevniecība „Upe”);
* 2001. gads „Alus Dziesmas”, sadarbība ar grupu „Iļģi” (izdevniecība „Upe”) (Latvijas mūzikas ierakstu Gada balva par labāko folkloras albumu 2001. gadā);
* 2009. gads dalība projektā „Sviests III” (izdevniecība „Lauska”);
* 2011. gads „Svētku diena” (dziesma „Bišu koks” kopā ar Olgu Rajecku viņas labāko dziesmu izlasē).

## Panākumi
* 1999. gadā — labākā vokāli instrumentālā folkloras grupa — 1. vieta starptautiskā festivālā — konkursā “Music World” Fivicānā (Fivizzano), Itālijā;
* 2003. gads — „Mūzikas Ierakstu Gada balvas" nominācija par labāko folkloras ierakstu albumam „Gonam gona”
* 2009. gadā — Latgaliešu kultūras gada balva “Boņuks 2009” nominācijā „Labākā koncertgrupa”;
* 2014. gadā — Latgaliešu kultūras gada balva “Boņuks 2014” dziesmai “Vokors īt”;
* 2015. gadā — grupa iekļuva dziesmu aptaujas „Dzintara dziesmas” finālā.
* 2023. gadā -  Mūzikas ieraksta gada balvas "Zelta Mikrofons" nominācija par labāko tautas mūzikas albumu "Turu Buru!"

## Atsauces